Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10211

c) a felszállás repülési pálya biztosítson D = 500 méter (1500 láb) távolságig nem kevesebb mint 15.2 méter (50 láb) függőleges elkülönítést majd ezt követően 15.2 + 0.01{D – 500} méter (50 + 0.01 {D-1500} láb) függőleges elkülönítést minden akadály felett, amely 60 méter valamint a repülőgép fesztávjának fele és 0.125 D oldaltávolságon belül található a repülési pálya mindkét oldalán, kivéve azokat az akadályokat, amelyek a repülési pálya bármely oldalán 1500 méter távolságon túl helyezkednek el, mert ezeknél a fenti elkülönítés nem szükséges. A D távolság az a vízszintes távolság, amelyet a repülőgép a rendelkezésre álló felszállási távolság vége után megtett. Megjegyzés: Ezt a távolságot nem szükséges azon a ponton túl figyelembe venni, amelyen a repülőgép képes lenne további emelkedés nélkül a felszállási repülőtéren történő leszállás végrehajtásának megkezdésére vagy eléri a másik repülőtérre történő repülés megkezdéséhez szükséges legalacsonyabb biztonságos repülési magasságot. Mindazonáltal az akadályoktól számított oldalirányú elkülönítés a fenti meghatározott értékek alá csökkenthető akkor és olyan mértékben, ahogy a repülőgépvezető segítséget kap a tervezett repülési pályától történő véletlen eltérés elkerülésére. Például különösen kedvezőtlen időjárási körülmények között egy pontos rádiónavigációs berendezés segítheti a repülőgépvezetőt a tervezett repülési pálya tartásában. Ehhez hasonlóan, ha a felszállást elég jó időjárási körülmények között hajtják vége, egyes esetekben lehetséges a jól látható, azonban a 3.2 c) pontban meghatározott oldalirányú határokon belül levő akadályok elkerülése.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes